เริ่มแล้ว “อาชีวะอาสา” ตรวจรถ ก่อนใช้ เทศกาลปีใหม่ ชาวยะลารับบริการฟรี คึกคัก
เริ่มแล้ว  สำหรับโครงการอาชีวะอาสา ตรวจรถ ก่อนใช้ ขับรถมีน้ำใจ รักษาวินัยจราจร  ช่วงเทศกาลปีใหม่ 2565 ซึ่งทางวิทยาลัยเทคนิคยะลา สถาบันอาชีวศึกษา สำนักงานคณะกรรมการอาชีวศึกษา จัดขึ้นเพื่อมอบความสุขในช่วงเทศกาลปีใหม่ ตรวจรถฟรี โดยมีประชาชนนำรถจักรยานยนต์ มาเข้ารับบริการตรวจซ่อมกันอย่างต่อเนื่อง ทั้งการซ่อมระบบไฟ ถ่ายน้ำมันเครื่อง หุ้มเบาะ เปลี่ยนผ้าเบรกและอื่นๆ  โดยบอกว่า เป็นโครงการที่ดี ซ่อมโดยไม่คิดค่าใช้จ่าย จะได้มีความปลอดภัยในการใช้รถใช้ถนนด้วยนายศราวุธ ชุมภูราช รองผู้อำนวยการวิทยาลัยเทคนิคยะลา เผยว่า โครงการนี้  เป็นโครงการอาชีวะอาสา ช่วยประชาชน ช่วงเทศกาลปีใหม่ 2565 ในส่วนของคณะกรรมการอาชีวศึกษา มอบหมายให้สถาบันการศึกษาทั่วประเทศที่สังกัดอาชีวะ ได้ออกหน่วย เพื่อบริการให้กับประชาชน ช่วงปีใหม่ การบริการฟรีทั้งหมด นอกเหนือจากสภาพของรถ ที่เราจัดสรรให้ ต้องอยู่ที่ประชาชน พร้อมเปลี่ยน หรือให้ทางเราซ่อม เราก็ทำให้ได้ สำหรับประชาชนที่สนใจ สามารถนำรถจักรยานยนต์มาเข้ารับบริการในโครงการอาชีวะอาสาได้ที่ บริเวณเต้นท์หน้าวิทยาลัยเทคนิคยะลา ซึ่งจะเปิดให้บริการทุกวัน ตั้งแต่วันนี้ไปจนถึงวันที่ 4 มกราคม 2565 ระหว่างเวลา 08.00 น.-16.30 น.